Държавен вестник, бр. 66, 2007 г., стр. 158

С Т Р .  158
Д Ъ Р Ж А В Е Н   В Е С Т Н И К
Б Р О Й  66
7. “Конно-спортно състезание” означава вся-
ко състезание, в частност—надбягване с коне,
прескачане на препятствия, всестранна езда,
обездка, надбягване с двуколки, състезание с
конски впрягове и демонстрационни състеза-
ния за екстериор и качество на движенията.
8. “Племенна ферма” е стопанство, в което
се осъществява развъждане на коне от една или
няколко породи.
9. “Полукръвни породи” са тези породи, ко-
ито са създадени чрез кръстосване на две или
повече породи и се използват за различните
видове конно-спортни дисциплини, любителска
езда и лека селскостопанска работа.
10. “Първоначален тест” е мероприятие по
изготвена от развъдната асоциация специали-
зирана програма за тестиране на работоспособ-
ността и резултатите от обучението на млади
коне от различни породи.
11. “Работоспособност” е изява на генети-
ческия потенциал и резултата от специалната
подготовка на коня за извършване на определе-
на дейност за определен период от време.
12. “Регистрирани еднокопитни животни” са
еднокопитни животни, които са идентифици-
рани посредством предвидения в чл. 8 на Ди-
ректива 90/427/ЕИО документ и първоначално
регистрирани или вписани в родословна книга
и зоотехнически регистри на развъдни органи-
зации или на друг компетентен орган, опреде-
лен със заповед на министъра на земеделието и
продоволствието.
13. “Първоначално регистрирано еднокопит-
но” е еднокопитно, регистрирано след ражда-
нето си за първи път в родословна книга, в ко-
ято към датата на раждане е включена негова-
та майка.
14. “Вписани еднокопитни” са еднокопитни-
те, регистрирани вече в една родословна книга
и включени в друга такава книга според целите
на селекционната програма.
15. “Репродуктивна способност” е способ-
ността на животното да се размножава.
16. “Родословна книга” е всяка книга, регис-
тър или информационен носител, която се води
от развъдна организация по чл. 2, получила раз-
решение по чл. 29—29б, и в която се регистри-
рат или вписват еднокопитните животни с цел
да се удостоверят произходът, продуктивност-
та и развъдната им стойност, като се посочват
всички известни техни родственици по възхо-
дяща линия.
17. “Случен сезон” е период от време в рам-
ките на една календарна година, в който се
извършва кампания по заплождане на кобилите.
18. “Станция за тестиране” е специализира-
но коневъдно предприятие, в което по програ-
ма и правилник, приети от управителния съвет
на развъдната организация, се извършва изпит-
ване на работоспособността на различни поро-
ди и категории коне.
19. “Странични родственици” са тези едно-
копитни, които в произхода си имат един или
повече общи родители или прародители.
20. “Съдийска комисия” е специализиран
орган на развъдната организация, определян
ежегодно със заповед на председателя на раз-
въдната организация и с участие на държавен
представител, която отчита индивидуалните
показатели на животните при тяхното изпитване.
21. “Страна на местоназначение” е държава-
та, в която трябва да се доставят търгуваните
еднокопитни, сперма, яйцеклетки и ембриони
от регистрирани еднокопитни.
22. “Тестиране” е елемент от преценката по
собствена продуктивност преди навършване на
възраст за участия в конно-спортни състезания
с цел включване в определянето на развъдната
стойност на индивида.
23. “Финален тест” е завършек на тестира-
нето и оценка за резултатите от изпълнението
на специализираната програма за тестиране на
коне от различни породи.
24. “Крупа” е част от тялото на животното,
включваща тазовите кости с мускулатурата
върху тях.
25. “Крипторхизъм” е състояние, при което
тестисите са в коремната кухина, водещо до про-
дукция на негодна за оплождане сперма.
Заключителни разпоредби
§ 2. Тази наредба въвежда разпоредбите на
Директива на Съвета 90/427 относно зоотехни-
ческите и генеалогичните условия за търговия
с еднокопитни животни в Общността и Дирек-
тива на Съвета 90/428 относно търговията с
еднокопитни животни, предназначени за със-
тезания, и определянето на условията за учас-
тие в тези състезания.
§ 3. Наредбата се издава на основание на чл. 8,
ал. 6 във връзка с чл. 39а, ал. 1 от Закона за
животновъдството.
§ 4. Тази наредба отменя Наредба № 12 от
2003 г. за контрол на продуктивните качества и
определяне на развъдната стойност на племен-
ни коне (ДВ, бр. 21 от 2003 г.).
§ 5. Наредбата влиза в сила от деня на обна-
родването є в “Държавен вестник”, а чл. 11—от
1 януари 2008 г.
Министър: Н. Кабил